Hej til jer der overvejer at tegne forsikring i gjensidige her er et lille forløb om et dæk jeg fik ødelagt og forelagde kommunen, der blev taget billeder af vejforholdene og det var med i mailen til kommunen.

Her er hvad deres 1. svar lød. Vi har fra vores forsikringstager fået oplyst , at der føres både tilsyn og vedligeholdelse på strækningen, som er en mindre bivej i landområde. Der bruges almindeligt 032 mm grus til opfyldning af rabatkanter, og det kan desværre ikke undgås, at der kan være skarpe sten i blandt. Stenene/gruset bliver trukket op på vejarealet, når billister vælger at "skære hjørnet", og dermed kommer ud i rabatten. Vores kunde kan ikke klandres, at bilister ikke følger færdselslovens bestemmelser, og holder sig på det dertil indrettede kørebaneareal.

I din anmeldelse til vores kunde foreslår du, at der anvende en finere grusblanding til opfyldning af rabatter, men finere grus er ikke anvendeligt til dette, da det lettere skylles bort i forbindelse med regnvejr.

Der skal i henhold til dansk ret være noget at bebrejde én, for at man kan blive erstatningsansvarlig for en handling eller undladelse. Man bliver således kun erstatningsansvarlig, hvis man har handlet forsætligt eller uagtsomt - den såkaldte culpa-regel. Denne regel står ikke beskrevet i nogen lov, men er resultatet af flere århundreders retspraksis.

Det er aldrig sådan, at blot fordi skaden sker, at der så automatisk er en erstatningsansvarlig skadevolder, som kan godtgøre ens udgifter/tab. Skadevolderen skal have gjort noget forkert eller undladt at have handlet korrekt.

I sådan en situation siger retspraksis, at skadelidte selv må bære udgiften til reparation eller genanskaffelse. Det er den skadelidte eller den, der fremsætter et erstatningskrav, der skal bevise eller sandsynliggøre, at en skade skyldes fejl eller forsømmelse fra skadevolderens side.

I denne sag er det derfor dig der, der skal bevise eller sandsynliggøre, at uheldet skyldes at sten eller grus fra rabatten skyldes at Favrskov kommune har begået en fejl eller forsømmelse i forbindelse med deres vejvedligeholdelse.

Overnævnte bevisbyrde ses ikke løftet i nærværende sag, og på den baggrund afviser vi derfor dit erstatningskrav, og skal i stedet henvise til, at du anmelder til en eventuel tegnet kaskoforsikring.

Har du imidlertid oplysninger til sagen, som kan have betydning for afgørelsen, er du velkommen til at skrive til os. Vi vil så vurdere sagen igen. Vi har i øjeblikket en lang sagsbehandlingstid, hvorfor vi henstiller til at al henvendelse sker skrifteligt, og med tydelig angivelse af skadenummeret.

Med venlig hilsen 
gjensidige forsikring

Efterfølgende var jeg ude på stedet for at tage nogle billeder at rabatfyldet og der var mange og skarpe sten på op til 60 mm og vejforløbet med asfalten hvor der var kørt store og skarpe sten ud på de billeder blev sendt til gjensidige som efter mange forgæves mails stadig ikke reagerede på trods af at de selv havde bedt om beviser, nå men så sendes en ny mail til kommunen med de nye beviser i form af billeder, og de sender det ind til deres forsikring, så reagerer gjensidige endelig og her er deres svar.

Vi vender nu tilbage til sagen, og skal knytte følgende kommentar til din mail af 3/12-13:
Der er tale om en stavefejl fra undertegnedes side, hvilket jeg selvfølgelig skal beklage.

Det grus, der anvendes af kommunen til opfyldning af rabatten, er det der fremgår af dine billeder, og skarpe sten kan ikke undgåes. Finere grus - herunder f.eks. 032 grus - ville regne væk i løbet af ganske få dage, hvorfor dette ikke vil være hverken rentabelt eller hensigtsmæssigt. 

Kommunen kan fortsat ikkeklandres, at bilister vælger at inddrage rabatten til kørsel, og dermed trækker gruset ind på kørebanen; og dette gælder uanset grusets størrelse. De kan i sagens natur ikke have personale stående langs alle deres veje for at feje grus tilbage i rabatten.

Favrskov kommune har således fortsat ikke hverken ved handling eller undladelse, gjort sig skyld i at skaden på dit dæk skete, og på den baggrund fastholder vi afvisningen af dit erstatningskrav. Vi betragter sagen som afsluttet.

Med venlig hilsen
gjensidige forsikring.

Hvis der skal bruges almindeligt grus 032 mm til opfyldning af rabatter og der er " grus " op til 060 mm så er der nogen der har set/læst forkert da rabatfyldet blev heldt i rabatten og når der skrives i 1. brev at der bruges almindeligt grus 032 mm og der tages billeder af grus 060 mm så er det jo den nemmeste sag og sige der er desværre tale om en stavefejl i brev nr. 2 gad nok vide hvor mange gjensidige har af den slags stavefejl når der kommer gode beviser på bordet det er svært at komme uden om, de må stå ved det de skriver 1. gang.